钦定古今图书集成/方舆汇编/职方典/第1519卷 > 《云南夷》
## 钦定古今图书集成/方舆汇编/职方典/第1519卷 > 《云南夷》

云南本徼外地，国初元孽窃据，“戊申开基，尚阻声教。
王伟秉义捐躯，傅友德、沐氏父子兄弟，威戡惠戢；梅
思祖、张鹤继膺藩屏，平徭均赋，疆土稍开。顾其人慓
悍，不得已因俗为政，官其酋领，稍示安辑。元江、永宁、
镇沅、孟艮、景东最强犷，镇南、蒙化、顺宁、霑益差小，然
皆向背靡常，调济为难。诸甸约摄腾冲，诸罗窥窃寻”
靖。盖自麓川虚耗中土，孟养曲徇奸夷，正统迄今，益
复反复。况投宦非人，刓法好货，湖南滇北将有梗隔
之忧。至求马湖建昌川陆逵道，计亦晚矣。

汉武帝始通滇国，置益州郡。明帝时，哀牢王柳貌率
其民五万户内附，以其地置哀牢、博南二县。唐元宗
册南诏为蛮王，夷语谓王曰：“诏先其六诏，莫能相统，
蒙舍诏最在南”，至皮罗阁浸强大，乃求合为一，朝廷
许之，徙居大和城。及宋熙宁，大理遣使贡方物，封其
酋为大理国王。元宪宗平大理，立为三十七郡。世祖
自西藩入大理，平云南，遂分三十六路。明洪武十七
年，立为麓川、车里二宣慰使司，此外又有孟养、木邦、
缅甸、老挝、八百大甸宣慰司，其与麓川、车里，皆百夷
之种类也。

按：云南地，汉时已入中国，谓为西南夷。唐末为南诏
所据，后为蒙、段二氏所有，自为一国。宋竟不能有之。
元世祖平大理，以其地内属，明立为藩府，命黔国公
世守之。今其云南、楚雄、临安、大理等府设置如内地，
而更以元江、永昌之外麓川、车里等处为西南夷，亦
犹汉时自成都而视滇池也。大抵云南之地，其南以
“元江为关，以车里为蔽，而达于八百；其西以永昌为
关，以麓川为蔽，而达于木邦。西南通缅甸，底于南海；
东南通宁远而竟乎安南；西北尽丽江而通乎土藩。
所以制驭之者，与南蛮北狄不同。盖彼去中国远甚，
其有叛乱，不过梗化，亏欠岁贡而已，不足为中国轻
重也。为今之计，宜择一要害地，或景”东、或腾冲。命将
一员统军于此守备，严禁中国客商不许擅入其地；
则彼不知中国虚实，而不为人煽惑引诱，设为互市，
有所交易，许其移文通译，赍载以来；使彼知中国之
货难得，则不敢轻自弃绝矣。

云南在古荒服，声教弗渐。自唐及宋，则俨然僣窃，睥
睨巴蜀。元虽开省设官，而疆圉瓜裂，以羁縻畜之。迨
乎明朝，幅员混一，僰爨、罗甸，咸籍版图，可谓盛矣。第
其疆域厄塞，华夷杂居。时恬则蚁聚蜂屯，有事则狼
跳虎啖。盖负险使然也。云南，临安、大理、永昌、鹤庆、楚
雄，颇号沃壤。元江、临安，南通交趾；金齿、腾冲，西拥诸
“甸、澜沧，联络永宁、丽江、曲靖，迤北而东，弹压乌蛮。四
境领要，指掌可窥矣。”诸夷之魁，则元江、武定、景东、丽
江、姚安、北胜、邓川、霑益，并兵力称雄，向背靡一。盖自
麓川伏法，而滇境稍宁，惟“寻甸一带兵卫渐疏，诸罗
跋扈，木邦、孟密恃其险远，至今不闻悔祸，咎在抚绥阙状乖方，莫可数矣。”至于滇南北上，必假道贵州，万
一冲决，何以越之？滇地有径，可达马湖，武定可达建
昌，川陆具存，而榛塞莫启。《刊山通道》之策，所宜亟讲
也。

按：百夷之种，麓川、缅甸数为梗。元江、永昌之外，设宣
慰者七，以统百夷。以沐氏遥辖，亦以诸省，惟云南诸
夷杂聚之地。其为中华人，惟各卫所戍夫耳。百夷种
曰僰人、爨人，各有二种，即黑罗罗、么些、秃老些门、蒲
人、和泥蛮、土獠罗、舞罗落、撤摩都摩察、侬人、沙人、山
后人、哀劳人、哦昌蛮、懈蛮、魁罗蛮、传寻蛮、色目濔、河
寻丁蛮栗些，不可悉记。